Α4-0192/95

Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της Οδηγίας 89/398/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή (COM(94)0097 - C3-0159/94 - 94/0076 (COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πριν από την πρώτη αιτιολογική σκέψη, νέα αιτιολογική σκέψη

>Κείμενο μετά την ψηφοφορία στο ΕΚ>

λαμβάνοντας υπόψη ότι στις 20 Δεκεμβρίου 1994 επετεύχθη μεταξύ του Ευρωπαϊκού Κοινοβουλίου, του Συμβουλίου και της Επιτροπής συμφωνία σχετικά με το modus vivendi για τα μέτρα εφαρμογής των πράξεων που εγκρίνονται σύμφωνα με την διαδικασία του άρθρου 189 Β της Συνθήκης για την ίδρυση της Ευρωπαϊκής Κοινότητας,

(Τροπολογία 18)

Δεύτερη αιτιολογική σκέψη

>Αρχικό κείμενο>

ότι μέχρι στιγμής έχει θεσπιστεί οδηγία σχετικά με τα παρασκευάσματα για τα βρέφη και τα παρασκευάσματα της δεύτερης βρεφικής ηλικίας[semigr ] ότι υπάρχουν λόγοι δημοσίας υγείας για τη θέσπιση ειδικών διατάξεων, σύμφωνα με το άρθρο 4 της οδηγίας 89/398/ΕΟΚ, για τα τρόφιμα με βάση δημητριακά και για τις βρεφικές τροφές που προορίζονται για βρέφη και μικρά παιδιά, για τις τροφές για δίαιτες που προορίζονται για τον έλεγχο του βάρους και για τις τροφές ειδικών ιατρικών χρήσεων που προβλέπει το Παράρτημα Ι της ανωτέρω οδηγίας[semigr ]

>Κείμενο μετά την ψηφοφορία στο ΕΚ>

ότι μέχρι στιγμής έχει θεσπιστεί οδηγία σχετικά με τα παρασκευάσματα για τα βρέφη και τα παρασκευάσματα της δεύτερης βρεφικής ηλικίας[semigr ] ότι υπάρχουν λόγοι δημοσίας υγείας για τη θέσπιση ειδικών διατάξεων, σύμφωνα με το άρθρο 4 της οδηγίας 89/398/ΕΟΚ, για τα τρόφιμα με βάση δημητριακά και για τις βρεφικές τροφές που προορίζονται για βρέφη και μικρά παιδιά, για τις τροφές για δίαιτες που προορίζονται για τον έλεγχο του βάρους και για τις τροφές ειδικών ιατρικών χρήσεων, για τα τρόφιμα που προορίζονται για άτομα που πάσχουν από διαταραχές του μεταβολισμού των σακχάρων (διαβητικοί), για τα τρόφιμα χωρίς γλουτένη, για τα τρόφιμα μικρής περιεκτικότητας σε νάτριο (συμπεριλαμβανομένων και των διαιτητικών υποκαταστάτων του άλατος, με μικρή περιεκτικότητα σε νάτριο ή σε χωρίς νάτριο) που προβλέπει το Παράρτημα Ι της ανωτέρω οδηγίας[semigr ]

(Χωριστή ψηφοφορία)

Τρίτη αιτιολογική σκέψη

>Αρχικό κείμενο>

ότι δεν μπορεί να γίνει επίκληση των ίδιων επιτακτικών αναγκών και για την θέσπιση ειδικών διατάξεων για τις άλλες ομάδες που περιλαμβάνονται στο παράρτημα Ι της οδηγίας 89/398/ΕΟΚ, δηλαδή για τα τρόφιμα με μικρή περιεκτικότητα σε νάτριο, τα τρόφιμα χωρίς γλουτένη, τα τρόφιμα που προορίζονται για την καταβολή έντονης μυϊκής προσπάθειας, ιδίως για τους αθλητές, και τα τρόφιμα για πρόσωπα που πάσχουν από διαταραχές του μεταβολισμού των σακχάρων (διαβητικοί)[semigr ] ότι τα προϊόντα αυτά μπορούν να διατίθενται καταλλήλως στο εμπόριο και να υφίστανται αποτελεσματική επίσημη παρακολούθηση βάσει των γενικών διατάξεων της οδηγίας 89/398/ΕΟΚ[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 4)

Aιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι για τις ομάδες τροφίμων που προορίζονται για ειδική διατροφή, οι οποίες διέπονται από εθνικούς κανόνες, θα πρέπει να εξακολουθήσει να παρέχεται η δυνατότητα εναρμόνισης των εν λόγω κανόνων σε κοινοτικό επίπεδο, χάριν της προστασίας των καταναλωτών και της ελεύθερης κυκλοφορίας των τροφίμων που προορίζονται για ειδική διατροφή.

(Τροπολογία 10)

Αιτιολογική σκέψη 4β (νέα)

>Κείμενο μετά την ψηφοφορία στο ΕΚ>

ότι ο εντοπισμός κατ´ επανάληψη φυτοφαρμάκων όπως το λινδάνιο και άλλων δηλητηριωδών ουσιών σε τρόφιμα τα οποία προορίζονται για τη διατροφή βρεφών και μικρών παιδιών μπορεί να θέσει σε κίνδυνο την υγεία των μικρών και πολύ μικρών παιδιών τα οποία πρέπει να προστατευθούν ιδιαίτερα με τις διατάξεις της οδηγίας 91/321/ΕΟΚ.

(Τροπολογία 5)

ΑΡΘΡΟ 1

>Αρχικό κείμενο>

Το παράρτημα Ι της οδηγίας 89/398/ΕΟΚ για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή αντικαθίσταται με το ακόλουθο:

«ΠΑΡΑΡΤΗΜΑ Ι

Ομάδες τροφίμων ειδικής διατροφής για τις οποίες θα θεσπιστούν ειδικές διατάξεις μέσω ειδικών οδηγιών(*)

1. Παρασκευάσματα για βρέφη και παρασκευάσματα της δεύτερης βρεφικής ηλικίας

>Κείμενο μετά την ψηφοφορία στο ΕΚ>

Η οδηγία 89/398/ΕΟΚ για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή τροποποιείται ως ακολούθως:

1) Στο άρθρο 4 προστίθεται η ακόλουθη παράγραφος 2α:

2α. Το Παράρτημα Ι δύναται να επεκταθεί και σε άλλες ομάδες τροφίμων που προορίζονται για ειδική διατροφή, σύμφωνα με τη διαδικασία του άρθρου 100Α της Συνθήκης.

>Αρχικό κείμενο>

2. Τρόφιμα με βάση δημητριακά και τροφές για βρέφη

>Αρχικό κείμενο>

3. Τρόφιμα για δίαιτες που προορίζονται για τον έλεγχο του βάρους

>Αρχικό κείμενο>

4. Διαιτητικά τρόφιμα ειδικών ιατρικών χρήσεων

>Αρχικό κείμενο>

______________

(*) Εξυπακούεται ότι η οδηγία δεν θίγει τα προϊόντα που έχουν ήδη κυκλοφορήσει στο εμπόριο κατά την έκδοση της οδηγίας.»

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 2 (νέα)

>Κείμενο μετά την ψηφοφορία στο ΕΚ>

2) Στο άρθρο 4 προστίθεται η ακόλουθη παράγραφος 2β:

"2β. Ειδικές απαιτήσεις που περιγράφονται στο παράρτημα Ια ισχύουν για τρόφιμα που προορίζονται για διαιτητικούς σκοπούς. Σύμφωνα με τη διαδικασία του άρθρου 100 της Συνθήκης, το Παράρτημα Ια μπορεί να συμπληρωθεί με νέες κατηγορίες απαιτήσεων που σχετίζονται με τη διαιτητική και στηρίζονται σε έγκυρες επιστημονικές εκθέσεις.».

(Τροπολογίες 15 και 16)

ΑΡΘΡΟ 1, ΠΑΡΑΓΡΑΦΟΣ 3 (νέα)

>Κείμενο μετά την ψηφοφορία στο ΕΚ>

3. Το παράρτημα Ι αντικαθίσταται από το εξής κείμενο:

Ι

Ομάδες τροφίμων ειδικής διατροφής για τις οποίες θα θεσπιστούν ειδικές διατάξεις μέσω ειδικών οδηγιών (*).

1. Παρασκευάσματα για βρέφη και παρασκευάσματα της δεύτερης βρεφικής ηλικίας.

2. Τρόφιμα με βάση δημητριακά που δεν περιέχουν φυτοφάρμακα και ελεύθερες από φυτοφάρμακα τροφές για βρέφη

3. Τρόφιμα για δίαιτες που προορίζονται για τον έλεγχο του βάρους.

4. Διαιτητικά τρόφιμα ειδικών ιατρικών χρήσεων.

4α. Τρόφιμα για πρόσωπα που πάσχουν από διαταραχές του μεταβολισμού των σακχάρων (διαβητικοί)

4β. Τρόφιμα χωρίς γλουτένη.

(*) Εξυπακούεται ότι η οδηγία δεν θίγει τα προϊόντα που έχουν ήδη κυκλοφορήσει στο εμπόριο κατά την έκδοση της οδηγίας.

(Τροπολογία 9)

ΆΡΘΡΟ 1α (νέο)

>Κείμενο μετά την ψηφοφορία στο ΕΚ>

Η Επιτροπή θα εκπονήσει έως την 1η Ιουνίου 1996 οδηγία για την τροποποίηση της οδηγίας 91/321/ΕΟΚ η οποία θα επιβάλλει τη χρησιμοποίηση τροφίμων βιολογικής καλλιέργειας για την παρασκευή βρεφικών και παιδικών τροφών καθώς και ήπιες, χωρίς επιβλαβείς ουσίες, μεθόδους επεξεργασίας καθώς και αυστηρούς ελέγχους όσον αφορά τα κατάλοιπα.

(Τροπολογία 17)

ΆΡΘΡΟ 2α (νέο)

>Κείμενο μετά την ψηφοφορία στο ΕΚ>

Η Επιτροπή, εντός χρονικού διαστήματος ενός έτους μετά την έγκριση της παρούσας οδηγίας, πρέπει να καθιερώσει ειδικές απαιτήσεις για τη σήμανση τροφίμων που δεν περιέχουν γλουτένη, προϊόντων με μικρή περιεκτικότητα σε νάτριο και τροφίμων που προορίζονται για άτομα που πάσχουν από διαβήτη, καθώς και να τροποποιήσει αναλόγως την οδηγία 79/112/ΕΟΚ περί προσεγγίσεως των νομοθεσιών των Κρατών Μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και της διαφήμισή τους (1).

(1) ΕΕ L 33 της 08.02.1979, σελ. 1

Ψήφισμα νομοθετικού περιεχομένου που περιλαμβάνει τη γνώμη του Ευρωπαϊκού Κοινοβουλίου που αφορά την πρόταση Οδηγίας ΕΚ του Ευρωπαϊκού Κοινοβουλίου και του Συμβουλίου για την τροποποίηση της Οδηγίας του Συμβουλίου 89/398/ΕΟΚ για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή (COM(94)0097 - C3-0159/94 - 94/0076 (COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο COM(94)0097 - 94/0076 (COD),

((ΕΕ C 108 της 16.04.1994, σελ. 17.))- έχοντας υπόψη το άρθρο 189 Β, παράγραφος 2, της Συνθήκης για την Ευρωπαϊκή Ένωση και το άρθρο 100Α της Συνθήκης ΕΚ σύμφωνα με τα οποία η πρόταση του έχει υποβληθεί από την Επιτροπή (C3-0159/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών καθώς και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (A4-0192/95),

1. εγκρίνει, με την επιφύλαξη των τροποποιήσεων που της επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει συνεπώς την πρότασή της, σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση την οποία θα εγκρίνει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Σώμα[semigr ]

4. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά και να κινήσει την διαδικασία διαβούλευσης[semigr ]

5. υπενθυμίζει στην Επιτροπή ότι είναι υποχρεωμένη να υποβάλει στο Κοινοβούλιο οποιαδήποτε τροποποίηση προτίθεται να επιφέρει στην πρότασή της, όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και στην Επιτροπή.